THE KILLING 9. 1 Παρασκευή, 31 Οκτωβρίου - PDF\nTHE KILLING 9. 1 Παρασκευή, 31 Οκτωβρίου\nDownload "THE KILLING 9. 1 Παρασκευή, 31 Οκτωβρίου"\n1 THE KILLING 9 1 Παρασκευή, 31 Οκτωβρίου ΜΕΣΑ ΣΤΟ ΣΚΟΤΕΙΝΟ ΔΑΣΟΣ όπου τα νεκρά δέντρα δεν προσφέρουν το παραμικρό καταφύγιο, η Νένα Μπιρκ Λάρσεν τρέχει. Δεκαεννιά χρονών, τρέμει ολόκληρη με το μικρό, σκισμένο εσώρουχό της, τα ξυπόλυτα πόδια της σκοντάφτουν στην κολλώδη λάσπη. Σκεβρωμένες ρίζες επιχειρούν να αρπάξουν τους αστραγάλους της, μυτερά κλαδιά σκίζουν τα ωχρά, πανικόβλητα χέρια της. Πέφτει, σέρνεται στα τέσσερα, παλεύει να ξεφύγει από τις απαίσιες υγρές ρεματιές, προσπαθεί να σταματήσει τα δόντια της που κροταλίζουν, να σκεφτεί, να ελπίσει, να κρυφτεί. Ένα φωτεινός Κύκλωπας την ακολουθεί, σαν κυνηγός στο κατόπι τραυματισμένου ελαφιού. Κινείται αργά, ακολουθώντας μια τεθλασμένη πορεία, πλησιάζει, διασχίζει την ερημιά του Πίνσεσκοβεν, περνά μέσα από το Δάσος της Πεντηκοστής. Γυμνοί, ασημόχρωμοι κορμοί υψώνονται μέσα από τη στέρφα γη, σαν μέλη πανάρχαιων πτωμάτων, αγκυλωμένων για πάντα στους ύστατους σπασμούς τους. Δεύτερη πτώση, ακόμη χειρότερη. Το έδαφος χάνεται από κάτω, και μαζί του και τα πόδια της. Προσπαθώντας μάταια να πιαστεί από κάπου, φωνάζοντας από τον πόνο και την απόγνωση, η κοπέλα τσακίζεται στο λερό παγωμένο χαντάκι, συγκρούεται με πέτρες και κορμούς, κολυμπάει ανάμεσα σε κοφτερά και σκληρά χαλίκια, νιώθει το κεφάλι και τα χέρια, τους αγκώνες και τα γόνατά της να γδέρνονται πάνω στο τραχύ, αόρατο έδαφος που παραμονεύει από κάτω. Το τόσο κρύο νερό, ο φόβος, η παρουσία του κάπου εκεί κοντά... Παραπατώντας, πασχίζοντας να πάρει ανάσα, καταφέρνει να βγει\n2 10 ΝΤΕΪΒΙΝΤ ΧΙΟΥΣΟΝ από το βούρκο, σκαρφαλώνει στην όχθη, σωριάζει το γυμνό, γδαρμένο και αιμόφυρτο κορμί της πάνω στο βαλτώδες έδαφος ψάχνοντας κάποια πατήματα στη λάσπη, που τρυπώνει υγρή ανάμεσα στα δάχτυλα των ποδιών της. Στην κορυφή μπροστά της βρίσκει ένα δέντρο. Τα λιγοστά εναπομείναντα φύλλα του φθινοπώρου αγγίζουν το πρόσωπό της. Ο κορμός είναι μεγαλύτερος απ ό,τι οι άλλοι τριγύρω, και καθώς τα χέρια της πλέκονται γύρω του, φαντάζεται τον Τάις, τον πατέρα της, έναν αληθινό γίγαντα, σιωπηλό, βλοσυρό, ένα αμετακίνητο και στωικό ανάχωμα απέναντι στον έξω κόσμο. Αρπάζει το δέντρο, το αγκαλιάζει όπως αγκάλιαζε κάποτε εκείνον. Η δύναμή του ήταν και δική της δύναμη, η δική της δύναμη δική του. Τίποτα περισσότερο δε χρειάστηκε ποτέ, ούτε επρόκειτο να χρειαστεί. Από τον απέραντο ουρανό πέφτει ένα χαμηλό, μακρόσυρτο κλαψούρισμα. Τα έντονα, πανίσχυρα φώτα ενός αεροπλάνου που ξεφεύγει από τα δεσμά της βαρύτητας αφήνει πίσω του το Κάστρουπ, αφήνει πίσω του τη Δανία. Η εμφάνιση του μεταλλικού φυγά ζαλίζει και τυφλώνει. Στο ανελέητο φως, τα δάχτυλα της Νένα Μπιρκ Λάρσεν ξεστρατίζουν, αγγίζουν το πρόσωπό της. Νιώθουν την πληγή που εκτείνεται από το αριστερό της μάτι σε ολόκληρο το μάγουλο, τραχιά, ανοιχτή, ματωμένη. Τον μυρίζει, τον αισθάνεται. Πάνω της. Μέσα της. Μέσα σε όλο εκείνο τον πόνο, μέσα από το φόβο, ένα καυτό και απρόσμενο κύμα οργής ξεσπά. Είσαι κόρη του Τάις Μπιρκ Λάρσεν. Όλοι αυτό έλεγαν, όποτε τους έδινε την αφορμή. Είσαι η Νένα Μπιρκ Λάρσεν. Κόρη του Τάις και της Περνίλε, και θα ξεφύγεις από το τέρας που ξεπρόβαλε μέσα από τα σκοτάδια και σε κυνηγά στο Δάσος της Πεντηκοστής, στα όρια της πόλης όπου, λίγα αλλά ατελείωτα χιλιόμετρα μακριά, βρίσκεται εκείνο το ζεστό, ασφαλές μέρος που ονομάζεται σπίτι. Σηκώνεται και στηρίζεται γερά πάνω στο δέντρο, όπως έκανε κάποτε με τον πατέρα της, φέρνει τα χέρια της γύρω από τον ασημένιο κορμό που ξεφλουδίζει, το βρεγμένο της εσώρουχο είναι λερωμένο από χώματα και αίμα, τρέμει, βουβή, προσπαθώντας να πείσει τον εαυτό\n3 THE KILLING 11 της ότι η σωτηρία βρίσκεται μπροστά της, πέρα από τα όρια του σκοτεινού δάσους όπου τα νεκρά δέντρα δεν προσφέρουν το παραμικρό καταφύγιο. Μια λευκή δέσμη περνά και πάλι από πάνω της. Δεν είναι ο φωτεινός χείμαρρος που πηγάζει μέσα από την κοιλιά του αεροσκάφους έτσι όπως πετά πάνω από αυτό τον ερημότοπο, σαν πελώριος μηχανικός άγγελος που αναζητά ήσυχα κάποια χαμένη ψυχή για να τη λυτρώσει. Τρέξε, Νένα, τρέξε, ακούγεται μια φωνή. Τρέξε, Νένα, τρέξε, σκέφτεται. Πλέον, η δέσμη του φακού έχει εστιάσει πάνω της, εκείνος ο ανελέητος Κύκλωπας. Έφτασε εδώ. 2 Δευτέρα, 3 Νοεμβρίου «ΕΚΕΙ ΠΙΣΩ ΕΙΝΑΙ», δήλωσε ο αστυνομικός. «Τη βρήκε ένας άστεγος». Εφτά και μισή το πρωί. Σκοτάδια ακόμη, με τη βροχή να πέφτει, σχηματίζοντας ευθείες, παγωμένες γραμμές. Η υπαστυνόμος του Τμήματος Ανθρωποκτονιών Σάρα Λουντ στεκόταν στo υπόστεγο του βρόμικου κτιρίου κοντά στις αποβάθρες παρακολουθώντας τους ένστολους να αποκλείουν την περιοχή με ταινία. Ο τελευταίος τόπος εγκλήματος που θα έβλεπε στην Κοπεγχάγη. Κι έπρεπε να είναι φόνος. Και μάλιστα γυναίκας. «Το κτίριο είναι άδειο. Ελέγχουμε την πολυκατοικία απέναντι». «Πόσων χρονών είναι;» ρώτησε η Λουντ. Ο αστυνομικός, τον οποίο ελάχιστα γνώριζε, ανασήκωσε τους ώμους του κι ύστερα σκούπισε τη βροχή από το πρόσωπό του με το μπράτσο του. «Γιατί ρωτάς;» Επειδή είδα έναν εφιάλτη, ήθελε να απαντήσει. Έναν εφιάλτη που την ξύπνησε στις έξι και μισή το ίδιο πρωί, που την έκανε να πεταχτεί ουρλιάζοντας, μόνη στο κρεβάτι. Όταν σηκώθηκε, ο Μπενγκτ, ο ευγενι-\n4 12 ΝΤΕΪΒΙΝΤ ΧΙΟΥΣΟΝ κός, στοργικός, ήρεμος Μπενγκτ, περιδιάβαινε ήσυχα το χώρο, πακετάροντας κάποια τελευταία πράγματα. Ο Μαρκ, ο γιος της, κοιμόταν του καλού καιρού μπροστά στην τηλεόραση που είχε στο δωμάτιό του, ούτε που σάλεψε όταν η Σάρα, πολύ προσεκτικά, έριξε μια ματιά. Το ίδιο βράδυ οι τρεις τους θα έπαιρναν την πτήση με προορισμό τη Στοκχόλμη. Μια καινούρια ζωή σε μια άλλη χώρα. Μια αλλαγή, χωρίς επιστροφή. Η Σάρα Λουντ ήταν τριάντα οχτώ ετών, σοβαρή γυναίκα που διαρκώς παρατηρούσε τον κόσμο ολόγυρά της κι ούτε μια φορά τον εαυτό της. Ξεκινούσε την τελευταία της μέρα στην αστυνομία της Κοπεγχάγης. Γυναίκες σαν κι αυτή δεν έβλεπαν εφιάλτες, δεν τρόμαζαν μέσα στη νύχτα, δε διέκριναν φευγαλέα εικόνες ενός τρομαγμένου νεανικού προσώπου το οποίο θα μπορούσε κάποτε, μια φορά κι έναν καιρό, να ήταν το δικό της. Αυτά τα παιχνίδια του μυαλού ήταν για άλλους. «Δε χρειάζεται να απαντήσεις», είπε ο αστυνομικός, αντιμετωπίζοντας συνοφρυωμένος τη σιωπή της, καθώς ανασήκωνε την ερυθρόλευκη ταινία και τη συνόδευε στη συρτή μεταλλική πόρτα. «Ένα πράγμα θα σου πω. Πρώτη μου φορά αντικρίζω τέτοιο θέαμα». Της έδωσε ένα ζευγάρι μπλε γάντια, την κοίταξε να τα φορά κι έπειτα έγειρε με τον ώμο πάνω στο σκουριασμένο μέταλλο. Η πόρτα άνοιξε, σκούζοντας σαν βασανισμένη γάτα. «Έρχομαι σε ένα λεπτό», την ενημέρωσε. Η Λουντ δεν περίμενε, προχώρησε όπως έκανε πάντοτε, μόνη της, παρατηρώντας τα πάντα ολόγυρά της, έχοντας ορθάνοιχτα τα φωτεινά μάτια της, κοιτάζοντας αδιάκοπα. Για κάποιο λόγο, ο αστυνομικός έκλεισε την πόρτα αμέσως μόλις πέρασε η Λουντ μέσα, τόσο γρήγορα ώστε η γάτα έσκουξε μία οκτάβα ψηλότερα απ ό,τι πριν. Ύστερα σώπασε, καθώς ο μεταλλικός κρότος από το βαρύ σίδερο εγκλώβισε πίσω του την γκρίζα μέρα. Μπροστά εκτεινόταν ένας κεντρικός διάδρομος και μια αίθουσα που έμοιαζε με αποθήκη κρεάτων, ενώ από τα δοκάρια της οροφής κρέμονταν γάντζοι. Εκεί ψηλά υπήρχε μία μόνο σειρά από λάμπες.\n5 THE KILLING 13 Το τσιμεντένιο δάπεδο ήταν νοτισμένο και γυαλιστερό. Κάτι κινούνταν στις σκιές στο βάθος, ταλαντευόταν νωχελικά, σαν γιγάντιο εκκρεμές. Ακούστηκε ο ξερός ήχος ενός αόρατου διακόπτη που κατέβαινε και την επόμενη στιγμή ο χώρος βυθίστηκε στο σκοτάδι, όπως ήταν το υπνοδωμάτιο εκείνο το πρωί, όταν ένα βάναυσο, απρόσκλητο όνειρο την έκανε να τιναχτεί από τον ύπνο της. «Φώτα!» φώναξε η Λουντ. Η φωνή της αντήχησε στην κατασκότεινη και άδεια κοιλιά του κτιρίου. «Φώτα, παρακαλώ». Απόλυτη σιωπή. Ήταν έμπειρη αστυνομικός, θυμόταν καθετί που έπρεπε να έχει μαζί της, εκτός από το όπλο, το οποίο πάντοτε έμοιαζε να τρυπώνει στη σκέψη της σαν υστερόγραφο. Πάντως, είχε το φακό μαζί της, καλά τοποθετημένο στη δεξιά της τσέπη, οπότε τον έβγαλε και τον κράτησε έτσι όπως συνηθίζουν οι αστυνομικοί: με το δεξί χέρι σχεδόν τεντωμένο, τον καρπό γερμένο ελαφρά προς τα πίσω, τη δέσμη να σημαδεύει ευθεία μπροστά, στοχεύοντας σε σημεία που άλλοι δεν κοιτάζουν. Ο φακός και η Λουντ ξεκίνησαν το κυνήγι τους. Κουβέρτες, σκόρπια ρούχα, δύο πατικωμένα κουτάκια αναψυκτικού, ένα άδειο πακέτο προφυλακτικά. Τρία βήματα και μετά σταμάτησε. Δίπλα στο δεξιό τοίχο, στο σημείο όπου συναντούσε το δάπεδο, λίμναζε κάποιο υγρό, άλικο και δύσοσμο, ενώ δύο οριζόντιες γραμμές εκτείνονταν κατά μήκος του ξεφλουδισμένου τσιμέντου, ίχνη που έμοιαζαν με εκείνα τα οποία άφηνε ένα πτώμα όταν σερνόταν στο πάτωμα. Η Λουντ έφερε το χέρι της στην τσέπη, έβγαλε το πακέτο με τις τσίχλες νικοτίνης και έριξε μία στο στόμα της. Δεν ήταν μονάχα η Κοπεγχάγη που θα άφηνε πίσω της. Είχε και το τσιγάρο μια θέση σ εκείνη τη λίστα. Έσκυψε και άγγιξε με το γαντοφορεμένο δείκτη της την κολλώδη λίμνη, τον έφερε στη μύτη της και μύρισε. Τρία ακόμη βήματα και βρέθηκε μπροστά σε ένα τσεκούρι ξυλοκόπου, με λαβή καθαρή και γυαλιστερή, σαν να είχε αγοραστεί από κά-\n6 14 ΝΤΕΪΒΙΝΤ ΧΙΟΥΣΟΝ ποιο κατάστημα την προηγούμενη μέρα. Ακούμπησε δύο δάχτυλα μέσα στη λίμνη του κόκκινου υγρού που είχε σχηματιστεί γύρω από τη λεπίδα, το έτριψε, το μύρισε και σκέφτηκε. Δε θα συνήθιζε ποτέ τη γεύση τούτης της τσίχλας. Η Λουντ προχώρησε. Εκείνο το εκκρεμές μπροστά της είχε αρχίσει να ξεπροβάλλει πιο καθαρά. Ταλαντευόταν αργά. Ένας μουσαμάς βιομηχανικής χρήσης, τόσο λερωμένος με αίματα ώστε έμοιαζε σαν σάβανο σφαγμένου ζώου. Αυτό όμως που υπήρχε μέσα του είχε ένα γνώριμο, ανθρώπινο σχήμα. Η Λουντ άλλαξε θέση στο φακό, τον έφερε κοντά στη μέση της, σημάδεψε τη δέσμη του προς τα πάνω, έλεγξε το υλικό, ψάχνοντας μια άκρη για να το πιάσει. Ο μουσαμάς έπεσε με μια γρήγορη κίνηση κι αυτό που κρυβόταν από κάτω ταλαντεύτηκε ελαφρά στο φως του φακού. Το άψυχο πρόσωπο που φανέρωσε η δέσμη ήταν αντρικό, το στόμα παγωμένο σε σχήμα Ο. Μαύρα μαλλιά, ροδαλή σάρκα κι ένα τερατώδες πλαστικό πέος σε στύση να στέκει περήφανο. Και πάνω στο κεφάλι ένα ζωηρόχρωμο μπλε κράνος των Βίκινγκς, με ασημένια κέρατα και χρυσαφένιες πλεξούδες που κρέμονταν. Η Λουντ έγειρε το κεφάλι στο πλάι και, για να τους κάνει το χατίρι, χαμογέλασε. Δεμένο πάνω στο στήθος της φουσκωτής κούκλας υπήρχε ένα σημείωμα: Ευχαριστούμε, αφεντικό, για εφτά σπουδαία χρόνια. Τα παιδιά. Γέλια ακούστηκαν από τις σκιές. Τα παιδιά. Καλή φάρσα. Αν και θα μπορούσαν να είχαν χρησιμοποιήσει αληθινό αίμα. Το Πολίτιγκαρντεν, το αρχηγείο της αστυνομίας. Μουντό και τετράγωνο εξωτερικά, το εσωτερικό έβγαζε σ ένα στρογγυλό προαύλιο. Κλασικού ρυθμού κίονες σχημάτιζαν ένα σκιερό περιστύλιο περιμετρικά του χώρου. Μέσα, ελικοειδείς σκάλες οδηγούσαν σε δαιδαλώδεις διαδρόμους επενδυμένους με ραβδωτό μαύρο μάρμαρο, το οποίο εκτεινόταν\n7 THE KILLING 15 κατά μήκος του τέλειου κύκλου, σαν πετρωμένες φλέβες. Της είχε πάρει τρεις μήνες μέχρι να καταφέρει να προσανατολιστεί σε αυτό το σκοτεινό, λαβυρινθώδες συγκρότημα. Ακόμη και τώρα, κάποιες φορές, χρειαζόταν να καταβάλλει προσπάθεια προκειμένου να συνειδητοποιήσει πού ακριβώς βρισκόταν. Το Τμήμα Ανθρωποκτονιών στεγαζόταν στο δεύτερο όροφο, στη βορειοανατολική πλευρά του κτιρίου. Η Λουντ βρισκόταν στο γραφείο του Μπούχαρτ, φορώντας το κράνος των Βίκινγκς, ακούγοντας τα αστεία τους, ανοίγοντας τα δώρα τους, χαμογελώντας, παραμένοντας σιωπηλή κάτω από τα χαρτονένια κέρατα και τις χρυσαφένιες πλεξούδες. Ύστερα τους ευχαρίστησε και πήγε στο γραφείο της, άρχισε να μαζεύει τα πράγματά της. Δεν υπήρχε χρόνος για συγκινήσεις. Χαμογέλασε αντικρίζοντας τη φωτογραφία του Μαρκ, που είχε σε μια κορνίζα πάνω στο γραφείο. Τραβηγμένη πριν από τρία χρόνια, όταν ο γιος της ήταν εννιά χρονών, πολύ πριν κάνει την εμφάνισή του στο σπίτι μ εκείνο το γελοίο σκουλαρίκι. Πριν οριακά από το διαζύγιο. Στην πορεία εμφανίστηκε ο Μπενγκτ, φέρνοντας τον πειρασμό μιας ζωής στη Σουηδία, πέρα από τα μαύρα, παγωμένα νερά του Όρεσουντ. Ο μικρός Μαρκ, αγέλαστος τότε, όπως και τώρα. Αυτό θα άλλαζε στη Σουηδία. Όπως και όλα τα άλλα. Η Λουντ έριξε μέσα σε ένα χαρτόκουτο ό,τι υπήρχε πάνω στο γραφείο της, τις τσίχλες νικοτίνης, που θα έφταναν για τρεις μήνες, τα στιλό και την ξύστρα σε σχήμα λονδρέζικου λεωφορείου, και στη συνέχεια έβαλε πάνω πάνω τη φωτογραφία του Μαρκ. Η πόρτα άνοιξε κι ένας άντρας μπήκε μέσα. Γύρισε, τον ζύγισε με το βλέμμα, έτσι όπως έκανε πάντα. Ένα τσιγάρο κρεμόταν από την άκρη του στόματός του. Τα μαλλιά του ήταν κοντά, το πρόσωπό του αυστηρό. Μεγάλα μάτια, μεγάλα αφτιά. Ρούχα φτηνά και κάπως υπερβολικά νεανικά για έναν άντρα με τον οποίο δεν πρέπει να είχαν και τόσο μεγάλη διαφορά ηλικίας. Κουβαλούσε ένα χαρτόκουτο, παρόμοιο με το δικό της. Η Λουντ διέκρινε εκεί μέσα ένα χάρτη της Κοπεγχάγης, μια μίνι μπασκέτα, από εκείνες που στερεώνονται στον τοίχο, ένα αυτοκινητάκι-περιπολικό κι ένα ζευγάρι ακουστικά. «Το γραφείο της Λουντ ψάχνω», είπε ο άντρας, με το βλέμμα στραμ-\n8 16 ΝΤΕΪΒΙΝΤ ΧΙΟΥΣΟΝ μένο στο κράνος των Βίκινγκς που έστεκε πάνω στα καινούρια χιονοπέδιλα που της είχαν χαρίσει ενώ έπαιρναν το πρωινό τους. «Εγώ είμαι». «Γιαν Μάγερ. Έτσι είναι η στολή σε τούτα τα μέρη;» «Πηγαίνω στη Σουηδία». Η Λουντ πήρε στα χέρια την κούτα με τα πράγματά της και οι δυο τους χόρεψαν κάπως αμήχανα ο ένας γύρω από τον άλλο καθώς εκείνη προσπαθούσε να φτάσει στην πόρτα. «Για όνομα του Θεού... Γιατί;» ρώτησε ο Μάγερ. Η Λουντ ακούμπησε κάτω την κούτα, τράβηξε προς τα πίσω τα μακριά ατίθασα καστανά μαλλιά της, προσπάθησε να σκεφτεί αν είχε ξεχάσει κάτι σημαντικό. Εκείνος έβγαλε το στεφάνι με το διχτάκι, κοίταξε τον τοίχο. «Κι η αδερφή μου κάτι παρόμοιο έκανε», σχολίασε ο Μάγερ. «Δηλαδή;» «Δεν μπορούσε να κρατήσει τη ζωή της σε μια σειρά εδώ, οπότε πήγε κι έμεινε στο Μπόρνχολμ μαζί με έναν τύπο». Ο Μάγερ έστησε το διχτάκι πάνω από την αρχειοθήκη. «Καλό παιδί. Δεν τους βγήκε». Η Λουντ απηύδησε με τα μαλλιά της, έβγαλε ένα λαστιχάκι από την τσέπη της και τα έπιασε αλογοουρά. «Γιατί;» «Παραήταν απομονωμένα. Έρημο νησί, βλέπεις. Κόντεψε να τους στρίψει, άκουγαν αγελάδες να κλάνουν όλη τη μέρα». Έβγαλε ένα ποτήρι μπίρας από κασσίτερο και βάλθηκε να το περιεργάζεται. «Εσύ πού πηγαίνεις;» «Στη Σιγκτούνα». Ο Μάγερ έμεινε εντελώς ακίνητος και την κοίταζε αμίλητος. «Είναι κι αυτό πολύ απομονωμένο μέρος», πρόσθεσε η Λουντ. Ο Μάγερ τράβηξε μια γερή τζούρα από το τσιγάρο του κι έβγαλε μέσα από την κούτα μια μπάλα ποδοσφαίρου, παιδικού μεγέθους. Ύστερα ακούμπησε το περιπολικό πάνω στο γραφείο και, μηχανικά, το πήγαινε πέρα δώθε. Έτσι όπως κινούνταν οι ρόδες, ο μπλε φάρος ζωντάνεψε και μια μικρή σειρήνα άρχισε να ουρλιάζει. Εξακολουθούσε να παίζει με το κουρδιστό αυτοκινητάκι όταν μπήκε στο δωμάτιο ο Μπούχαρτ, κρατώντας ένα χαρτί.\n9 THE KILLING 17 «Γνωριστήκατε», είπε ο γενικός επιθεωρητής. Δεν ήταν ερώτηση. Ο διοπτροφόρος άντρας που θύμιζε πολυαγαπημένο θείο, δίπλα στον οποίο είχε καθίσει η Λουντ κατά τη διάρκεια του πρωινού, είχε εξαφανιστεί. «Είχαμε τη χαρά...» έκανε η Λουντ. «Μόλις λάβαμε αυτό». Ο Μπούχαρτ τής έδωσε το έντυπο της αναφοράς. «Αν δεν προλαβαίνεις γιατί έχεις να μαζέψεις...» «Προλαβαίνω», βιάστηκε να πει η Λουντ. «Έχω μία ολόκληρη μέρα». «Ωραία», είπε ο Μπούχαρτ. «Γιατί δεν παίρνεις τον Μάγερ μαζί σου;» Ο άντρας με το χαρτόκουτο έσβησε το τσιγάρο του και ανασήκωσε τους ώμους. «Τακτοποιεί τα πράγματά του», είπε η Λουντ. Ο Μάγερ άφησε το αυτοκινητάκι, έπιασε την μπάλα και την γκέλαρε πάνω στο μπράτσο του. Χαμογέλασε πλατιά. Έμοιαζε διαφορετικός, περισσότερο ανθρώπινος, περισσότερο ολοκληρωμένος έτσι. «Πάντα υπάρχει χρόνος για τη δουλειά». «Καλή αρχή», του ευχήθηκε ο Μπούχαρτ. Η φωνή του είχε μια υποψία έντασης. «Θα μου άρεσε αυτό, Μάγερ, και είμαι βέβαιος ότι θα άρεσε και σε σένα». Με το παράθυρο κατεβασμένο, από τη θέση του συνοδηγού, η Λουντ παρατηρούσε το Κάλβεμποντ Φέλεντ. Δεκατρία χιλιόμετρα νότια της πόλης, κοντά στη θάλασσα. Ήταν ένα φωτεινό, ανέφελο πρωινό, μετά από μια δυο μέρες βροχής. Πιθανότατα ο καιρός δε θα συνέχιζε να είναι τόσο καλός για πολύ. Ένας επίπεδος βαλτότοπος, κίτρινα χορτάρια και χαντάκια εκτείνονταν ως εκεί που έφτανε το μάτι, ενώ στα δεξιά υπήρχε ένα δάσος φυλλοβόλων. Η αμυδρή μυρωδιά της θάλασσας και, πιο κοντά, η αποφορά βρεγμένης, σαπρής βλάστησης. Υγρασία στην ατμόσφαιρα, θερμοκρασίες κοντά στον παγετό. Σημάδια ενός βαρύ, κρύου χειμώνα που σίμωνε. «Δεν επιτρέπεται να έχεις όπλο; Ούτε να προχωράς σε συλλήψεις; Καμιά κλήση θα μπορείς να κόβεις τουλάχιστον;»\n10 18 ΝΤΕΪΒΙΝΤ ΧΙΟΥΣΟΝ Ένας πολίτης που είχε βγάλει νωρίς το πρωί το σκύλο του βόλτα είχε εντοπίσει κάποια γυναικεία ρούχα σε μια έρημη έκταση κοντά σ ένα κομμάτι δασωμένης γης, εκεί όπου μερικές ασημόχρωμες σημύδες σχηματίζουν το Πίνσεσκοβεν. Το Δάσος της Πεντηκοστής. «Πρέπει να είσαι Σουηδός για να έχεις το δικαίωμα να προβαίνεις σε συλλήψεις. Άρα, δεν...» Η Λουντ ευχήθηκε να μην είχε απαντήσει στις ερωτήσεις του. «Έτσι λειτουργεί το σύστημα». Ο Μάγερ μπούκωσε μια χούφτα πατατάκια στο στόμα του, ύστερα έκλεισε το σακουλάκι μέσα στη γροθιά του και το πέταξε στο δάπεδο. Οδηγούσε σαν έφηβος, υπερβολικά γρήγορα, χωρίς να τον ενδιαφέρει ιδιαίτερα τι έκαναν οι άλλοι. «Το παιδί σου τι γνώμη έχει;» Η Λουντ κατέβηκε, δε γύρισε να κοιτάξει αν την ακολούθησε. Δίπλα στο εύρημα στεκόταν ένας δικός τους ντετέκτιβ με πολιτικά, την ώρα που ένας ένστολος προχωρούσε ανάμεσα στα χορτάρια κλοτσώντας τις σχεδόν ξεραμένες συστάδες. Ιδού τα στοιχεία που είχαν: ένα βαμβακερό εμπριμέ μπλουζάκι, από εκείνα που θα φόραγε ίσως μια έφηβη. Μια κάρτα μέλους από κάποιο βιντεοκλάμπ. Και τα δύο βρίσκονταν μέσα σε διάφανες πλαστικές θήκες. Το μπλουζάκι είχε λεκέδες αίματος πάνω του. Η Λουντ έκανε μια στροφή τριακοσίων εξήντα μοιρών, τα μεγάλα και λαμπερά μάτια της αναζητούσαν κάτι, όπως έκαναν πάντοτε. «Ποιοι έρχονται εδώ;» ρώτησε τον ένστολο. «Στη διάρκεια της μέρας, νηπιαγωγεία για εκδρομή στη φύση. Τη νύχτα, πόρνες από την πόλη». «Κοίτα μέρος για να κάνουν πιάτσα», σχολίασε ο Μάγερ. «Πού χάθηκε ο ρομαντισμός στην εποχή μας; Όχι, σε ρωτάω». Η Λουντ εξακολουθούσε να διαγράφει με αργές κινήσεις κύκλο γύρω από τον άξονά της. «Πότε αφέθηκαν εδώ αυτά τα αντικείμενα;» «Χθες. Την Παρασκευή δεν υπήρχαν. Είχε έρθει ένα σχολείο εκδρομή εδώ. Θα τα είχαν δει». «Κανένα τηλεφώνημα; Κάποια αναφορά από νοσοκομείο;» «Τίποτα». «Δεν έχουμε ιδέα ποια είναι;»


Τετάρτη, 02 Δεκεμβρίου 2020 12:33:22 ΜΜ\nΑρχική›Ειδήσεις›Ιανός: Αποχωρεί αφήνοντας πίσω νεκρούς, μια αγνοούμενη και σημαντικές ζημιές\nΣημειώνεται πως το αυτοκίνητο της 40χρονης βρέθηκε το Σάββατο στη θέση Παλαιά Σφαγεία.\nΤην ίδια ώρα, σε εξέλιξη είναι επιχείρηση της πυροσβεστικής για τον αεπγκλωβισμό κτηνοτρόφου από ποιμνιοστάσιο, στο Μακρυχώρι Καρδίτσας.\nΤο πρωί, 62χρονος βρέθηκε νεκρός, έπειτα από την καταπλάκωσή του στο σπίτι του, στην Καστανιά Καρδίτσας. Για τον εντοπισμό και την ανάσυρσή του επιχείρησαν οκτώ πυροσβέστες με τρία οπήματα, με τη συνδρομή των ΕΛΑΣ, ΔΕΔΔΗΕ, ΕΚΑΒ και μηχανήματος έργου.\nΉδη είχαν εντοπιστεί νεκροί μία ηλικιωμένη γυναίκα από κατοικία στην Τοπική Κοινότητα Βασιλή στα Φάρσαλα Θεσσαλίας κι ένας 63χρονος κοντά στο Κέντρο Γενετικής Βελτίωσης Καρδίτσας.\nΛόγω των επικίνδυνων καιρικών φαινομένων που προηγήθηκαν σε διάφορες περιοχές της Ελλάδας, από τις νυχτερινές ώρες της Πέμπτης η Πυροσβεστική Υπηρεσία έχει δεχθεί 2.450 κλήσεις για παροχή βοήθειας και αντλήσεις υδάτων, κυρίως: στο νότιο Ιόνιο, στη Δυτική Ελλάδα, στη Στερεά Ελλάδα, στην Πελοπόννησο και στη Θεσσαλία και αρκετές από αυτές είναι σε εξέλιξη, ενώ έχουν γίνει 942 απεγκλωβισμοί – διασώσεις μέχρι τώρα.\nΣτην Στερεά Ελλάδα (Λαμία, Λουτρά Υπάτης, Λειανοκλάδι, Μακρακώμη και Μεξιάτες) οι Πυροσβεστικές Υπηρεσίες έχουν δεχθεί 257 κλήσεις και μέχρι τώρα έχουν πραγματοποιηθεί 77 διασώσεις, 198 αντλήσεις και έξι κοπές δέντρων.\nΑποχωρεί ο «Ιανός»\nΜε βροχές στην Κρήτη και θυελλώδεις βοριάδες στα ανατολικά αποχώρησε από την ελληνική Επικράτεια με κατεύθυνση νότια, προς Αφρική, ο «Ιανός», που άφησε πίσω του θύματα και καταστροφές.\nΣύμφωνα με τον κόμβο meteo του ΕΑΑ, σημαντικά ποσά βροχής σημειώθηκαν στην Κρήτη, κατά την αποχώρηση της κακοκαιρίας, η οποία απασχόλησε τις τελευταίες ημέρες τη χώρα μας.\nΧαρδαλιάς: Απόψε η αποκατάσταση της ηλεκτροδότησης στη Ζάκυνθο


Μάτσα (Matcha) - Τσαι, Βοτανα & Αξεσουάρ Τσαγιού - Tsai.gr\nΠροβολή: Όλες οι ΠροελεύσειςΙαπωνίαΚίνα\nΗ ιαπωνική τελετή του τσαγιού (Chado, ή sado, ή chanoyu "ο τρόπος του τσαγιού") είναι μια παραδοσιακή τελετουργία με βάση τον Ταοϊσμό. Επηρεάστηκε από τον Βουδισμό Ζεν στην οποία η σκόνη του πράσινου τσαγιού, ή matcha, παρασκευάζεται από εξειδικευμένο επαγγελματία και σερβίρεται σε μια μικρή ομάδα από τους επισκέπτες σε ένα ήρεμο περιβάλλον. Πρόκειται για ολόκληρο τελετουργικό καθώς η παράδοση θεωρείται ιερή και σεβαστή σαν θρησκεία.\nΙαπωνική Βάση για Αναδευτήρα Matcha Chasen Holder\nΑυτή η βάση είναι ιδανική για την αποθήκευση ενός Chasen, ή διαφορετικά του αναδευτήρα του matcha τσαγιού. Το στρογγυλό αυτό σώμα από πορσελάνη θα βοηθήσει τον μπαμπού αναδευτήρα να κρατήσει το αρχικό του σχήμα για πολύ περισσότερο χρόνο. Απλά καθαρίστε το Chasen με ζεστό νερό και ...Περισσότερα


Ελικόπτερο στη Μύκονο: Ποιος είναι ο επιχειρηματίας που προσγειώθηκε στην παραλία | sportime.gr\n#Tags: • Viral• Μύκονος• ελικόπτερο• Βασίλης Χήτος• Ζαγόρι\nΕλικόπτερο στη Μύκονο: Ποιος είναι ο επιχειρηματίας που προσγειώθηκε στην παραλία\nΑλέξανδρος Κωτάκης\tClock Date and time that the article is published or last modified\t 09/06/2021 22:28\nΜητσοτάκης: Η selfie με δύο κοριτσάκια στην Τήνο που έγινε Viral!\nΚινέζος έμεινε 2 ώρες σε κυλιόμενες σκάλες επειδή είχαν σταματήσει!\nΜε το στόμα ανοικτό έμειναν πριν από λίγα 24ωρα λουόμενοι στην παραλία Πάνορμος στη Μύκονο όταν είδαν ελικόπτερο να προσγειώνεται στην άμμο!\nΣύμφωνα με το Sputnik.gr δημιουργήθηκε σάλος από την πρωτότυπη αυτή άφιξη για φαγητό και το βίντεο που κυκλοφόρησε στα social media.\nΈτσι η Υπηρεσία Πολιτικής Αεροπορίας έκανε γνωστό ότι διερευνά το περιστατικό και αν διαπιστωθούν παραβάσεις των εγκεκριμένων διαδικασιών στην συγκεκριμένη πτήση θα επιβάλει τις προβλεπόμενες από το νόμο κυρώσεις.\nΣύμφωνα με όσα έγιναν γνωστά ο επιχειρηματίας Βασίλης Χήτος και η παρέα του ήταν εκείνοι που προσγειώθηκαν με ελικόπτερο στην παραλία της Μυκόνου και στη συνέχεια πήγαν για φαγητό.\nΟ Βασίλης Χήτος είναι αντιπρόεδρος στην εταιρεία Χήτος ΑΒΕΕ, όπως επίσης και ο Γιάννης Χήτος, ενώ πρόεδρος είναι ο Νίκος Χήτος. Η εταιρεία εμπορεύεται το φυσικό μεταλλικό Ζαγόρι και όπως αναφέρεται στο προφίλ της «όλοι μαζί, μια ομάδα, φροντίζουν με κάθε τρόπο έτσι ώστε να παραμένει πρώτο στις καρδιές και στην προτίμηση των καταναλωτών».\nΜάλιστα, τονίζεται ότι η εταιρική φιλοσοφία βασίζεται «στην εξωστρέφεια, την καινοτομία και την υπευθυνότητα».\nΔείτε παρακάτω το στιγμιότυπο από το επίμαχο βίντεο που έγινε viral στο διαδίκτυο.\nΤο ελικόπτερο προσγειώνεται λίγο μακριά από τις ξαπλώστρες στην παραλία Πάνορμος και κοντά στα τραπέζια του εστιατορίου όπου φαίνεται ότι γευμάτισε η παρέα.\nΘυμίζουμε ότι τον Ιανουάριο του 2020 ο Βασίλης Χήτος είχε σοβαρό0 τροχαίο ατύχημα με το αυτοκίνητό του.\n@eirinitiliouΕνδιαφέρον φαίνεται 😉#vacations #mykonosgreece #elikoptera♬ πρωτότυπος ήχος – Eirini Tiliou\n« Ολυμπιακός: «Θέλει Σεμέδο ο Κονσεϊσάο»\nΖήσης: «Μπορεί να ήταν το τελευταίο μου παιχνίδι» »


Δεν μπορούν... Καναδά οι Λάιτνινγκ - Onsports.gr\nΓιάννης Ασκούνης\t08 Ιανουαρίου 2012, 05:22\nΔεν μπορούν... Καναδά οι Λάιτνινγκ\nΓια τρίτη συνεχόμενη φορά έχασαν σε καναδικό έδαφος οι Τάμπα Μπέι Λάιτνινγκ με το εις βάρος τους 3-1 από τους Μόντρεαλ Κανάντιενς.\nΣτο 3:24 οι «κεραυνοί» προηγήθηκαν με γκολ του Vincent Lecavalier, αλλά ο Carey Price σταμάτησε τα άλλα 23 σουτ των φιλοξενουμένων. Στο μεταξύ, ο Mike Blunden και Max Pacioretty σημείωσαν την ανατροπή στο δεύτερο εικοσάλεπτο και το 17ο φετινό τέρμα του Eric Cole στα τελευταία δευτερόλεπτα διασφάλισε τη νίκη των Χαμπς.\nΑυτή ήταν η δεύτερη συναπτή επιτυχία των Κανάντιενς, κάτι που συμβαίνει για πρώτη φορά από τις αρχές του Δεκεμβρίου! Επομένως έφθασαν στους 39 βαθμούς και άφησαν τους Λάιτνινγκ στους 37.


ΓΙΑΤΙ Ο ΤΡΟΠΟΣ & Η ΔΙΑΔΙΚΑΣΙΑ ΤΩΝ ΕΚΛΟΓΩΝ ΒΡΙΣΚΕΤΑΙ ΣΤΑ ΧΕΡΙΑ ΤΩΝ ΑΠΑΤΕΩΝΩΝ, ΤΩΝ ΚΛΕΦΤΩΝ & ΤΩΝ ΔΟΛΟΦΟΝΩΝ ΤΟΥ ΛΑΟΥ – Ευαγγελάτος Γεώργιος\nΑπό εμάς σιωπή.\nΔείτε το πιο κάτω βίντεο και απαντήστε μας ποια είναι η λύση για τη σωτηρία του λαού; Γράψτε την άποψή σας στα σχόλια. Θα εκτιμηθεί ιδιαίτερα και ίσως βρούμε όλοι μαζί τη λύση:\nΑρχίσετε από τώρα να επικοινωνείτε μεταξύ σας ώστε να βρούμε όλοι μαζί τη λύση.\nΣυμφωνείτε με την άποψη του Ξενοφώντα για την εξουσία;


ENANEWS.GR - ΕΦΗΜΕΡΙΔΑ ΑΝΑΛΥΤΗΣ Στο χειρουργείο μετά το έμφραγμα o Νίκος Κοκλώνης – ENANEWS.GR – ΕΦΗΜΕΡΙΔΑ ΑΝΑΛΥΤΗΣ\nΕξακολουθεί να νοσηλεύεται ο Νίκος Κοκλώνης μετά την πρόσφατη περιπέτεια της υγείας του.\nΣυγκεκριμένα, ο παρουσιαστής του Open TV υπέστη έμφραγμα, πιθανόν λόγω υπερκόπωσης.\nΟ Νίκος Κοκλώνης σήμερα πρόκειται να μάθει αν θα χρειαστεί να βάλει στεντ στην καρδιά του, κάτι που θα αποφασιστεί από τους γιατρούς με τα αποτελέσματα των τελευταίων εξετάσεων.\nΕκτός αυτού, ο παρουσιαστής θα χρειαστεί να μπει στο χειρουργείο, καθώς κατά την πτώση του στα γυρίσματα, έσπασε τη μύτη του.\nΤο πρωί της Τρίτης ο Νίκος Κοκλώνης μίλησε στην εκπομπή της Κατερίνας Καινούργιου «Ευτυχείτε» σε απευθείας σύνδεση μιλώντας για το πρόβλημα υγείας που αντιμετώπισε.


Υποθυρεοειδισμός: Αίτια,συμπτώματα & θεραπεία | Doctoranytime Blog\nDoctoranytime blogGlossary TermsΥποθυρεοειδισμός\nΟ υποθυρεοειδισμός ορίζεται ως η λειτουργική διαταραχή του θυρεοειδούς αδένα που παράγει μειωμένο αριθμό θυρεοειδικών ορμονών από ότι χρειάζεται ο οργανισμός. Ο θυρεοειδής αδένας υπολειτουργεί σε σχέση με τις ανάγκες του ανθρώπινου οργανισμού.\nΒρες εδώ τους καλύτερους γιατρούς για τον υποθυρεοειδισμό\nΠου οφείλεται ο υποθυρεοειδισμός\nΟ υποθυρεοειδισμός μπορεί να οφείλεται σε κάποια διαταραχή του θυρεοειδούς αδένα με πιο συχνή αιτία την αυτοάνοση θυρεοειδίτιδα ή αλλιώς θυρεοειδίτιδα Hashimoto. Συγκεκριμένα γίνεται παραγωγή αντισωμάτων που συντελούν στην καταστροφή του αδένα. Ο τύπος της αυτοάνοσης θυρεοειδίτιδας εμφανίζεται πολλές φορές μετά την εγκυμοσύνη. Άλλες αιτίες που συγκαταλέγονται στην εμφάνιση υποθυρεοειδισμού είναι:\nΈλλειψη ιωδίου (στις αναπτυσσόμενες χώρες κυρίως)\nΠαθήσεις της υπόφυσης του εγκεφάλου\nΟ υποθυρεοειδισμός είναι μια πάθηση που προσβάλλει συχνότερα το γυναικείο φύλο από ότι το ανδρικό. Τα συμπτώματα ποικίλουν και ο βαθμός εμφάνισής τους διαφέρει από ηλικία σε ηλικία. Τα πιο συχνά που αναφέρονται είναι:\nΕπίσης, στο ανδρικό φύλο ο υποθυρεοειδισμός προκαλεί δυσλειτουργία στη στύση καθώς και στην κινητικότητα του σπέρματος. Θα πρέπει λοιπόν να υπάρχει περαιτέρω έλεγχος όταν κάποιος άνδρας εμφανίζει αυτά τα συμπτώματα.\nΜια ειδική περίπτωση που μπορεί να εμφανίζονται κάποια από τα παραπάνω συμπτώματα είναι στα βρέφη (κοιμάται πολλές ώρες, είναι δυσκοίλιο, έχει βραχνό κλάμα). Πρέπει να σημειωθεί ότι σε αυτή την περίπτωση ο υποθυρεοειδισμός μπορεί να επιφέρει επιπλοκές στην πνευματική και σωματική καθυστέρηση του παιδιού μεγαλώνοντας.\nΗ διάγνωση του υποθυρεοειδισμού επιτυγχάνεται με τον κλινικό έλεγχο από τον ενδοκρινολόγο. Η κλινική εξέταση αποτελείται από ψηλάφηση του θυρεοειδούς αδένα ώστε να διερευνηθεί αν υπάρχει διόγκωση του αδένα. Επίσης ο γιατρός παίρνει πλήρες ιστορικό από τον ασθενή και παρατηρεί αν τα νύχια είναι εύθραυστα, αν το δέρμα παρουσιάζει αλλαγές (ωχρό ή ξηρό), αν υπάρχει τριχόπτωση και τέλος αν παρουσιάζεται και κάποιο άλλο αυτοάνοσο νόσημα.\nΣυστήνεται επίσης υπερηχογράφημα θυρεοειδούς καθώς και ειδικός εργαστηριακός αιματολογικός έλεγχος για να γνωρίζει ο γιατρός αλλά και ο ασθενής τις τιμές των θυρεοειδικών ορμονών. Σε περίπτωση που ο γιατρός κρίνει απαραίτητο μπορεί να ζητηθεί ο ασθενής να υποβληθεί σε σπινθηρογράφημα.\nΜια σπάνια επιπλοκή που μπορεί να συμβεί εξαιτίας κάποιας λοίμωξης, ασθένειας, έκθεσης σε ψύχος ή φαρμακευτικής αγωγής είναι το κώμα από μυξοίδημα. Αυτός ο τύπος κώματος προκαλείται σε άτομα που πάσχουν από υποθυρεοειδισμό αλλά δεν λαμβάνουν θεραπεία. Άλλες επιπλοκές που προκαλεί ο υποθυρεοειδισμός είναι καρδιοπάθειες, λοιμώξεις, στειρότητα ακόμη και αποβολή εμβρύου. Αξίζει να σημειωθεί ότι σε ασθενείς που τους έχει χορηγηθεί μεγάλη δόση θυροξίνης υπάρχει αυξημένος κίνδυνος να πάθουν έμφραγμα ή και οστεοπόρωση.\nΟ κατάλληλος γιατρός για τον υποθυρεοειδισμό είναι ο Ενδοκρινολόγος\nΓια την αντιμετώπιση του υποθυρεοειδισμού ο γιατρός χορηγεί φαρμακευτική αγωγή με τη μορφή χαπιού και ο ασθενής λαμβάνει θυροξίνη, είναι η ορμόνη που λείπει από τον οργανισμό. Η θεραπεία λαμβάνεται εφόρου ζωής και η δόση καθορίζεται από τον γιατρό σύμφωνα με τα επίπεδα ορμονών.\nΓια τη χορήγηση θυροξίνης οι ασθενείς πρέπει να ακολουθούν τις οδηγίες που τους δίνει ο θεράπων γιατρός για να απορροφάται σωστά από τον οργανισμό. Επίσης ο ασθενής υποβάλλεται σε ετήσιο εργαστηριακό έλεγχο.\nΠρόληψη κατά του υποθυρεοειδισμού\nΓενικώς δεν υπάρχουν συγκεκριμένα μέτρα που να είναι ενδεικτικά για την πρόληψη του υποθυρεοειδισμού. Το μόνο πράγμα που μπορούμε να αναφέρουμε είναι η έγκαιρη διάγνωση ώστε να μπορέσει να αντιμετωπιστεί σωστά αυτή διαταραχή. Οι έγκυες γυναίκες και τα άτομα με ιστορικό στην οικογένεια είναι δύο ομάδες που πρέπει απαραίτητα να ελέγχονται.


Ο μύθος της αισθησιακής Kim Basinger συνεχίζεται μέσω της Ireland | Star.gr\nΟ μύθος της αισθησιακής Kim Basinger συνεχίζεται μέσω της Ireland\nΆγνωστη για τους περισσότερους αλλά πανέμορφη και απλή\nΜπορεί κάποιος να κληρονομήσει πολλά πράγματα από τους γονείς του.\nΤον χαρακτήρα, χρήματα, και περιουσίες. Αλλλά στην περίπτωση της Ireland, η φύση επέλεξε να δώσει την ίδια εκπληκτική ομορφιά που είχε και η μητέρα της, Kim Basinger.\nΞανθά βελούδινα μαλλιά, μακριά πόδια, βλέμμα εκτυφλωτικό και έξυπνο. Όλα δείχνουν ότι η 16χρονη κόρη της ηθοποιού έχει πολλές ελπίδες να κατακτήσει τον χώρο του θεάματος.\nΗ Ireland σπουδάζει και ζει ως μία κανονική έφηβος. Βγαίνει με τον φίλο της, περνάει ώρες μπροστά από τον υπολογιστή, μάλιστα στη σελίδα της στο Twitter που έχει ποστάρει μία φωτογραφία με εκείνη, την μητέρα της και τον πατέρα της Alec Baldwin, μετράει ήδη 11 χιλιάδες φίλους.\nΑυτό αποτελεί ένδειξη ότι παρά το διαζύγιο των γονιών της και τα 7 χρόνια «πολέμου» μεταξύ τους που πέρασαν μέσα στα δικαστήρια για το ποιος θα αναλάβει την κηδεμονία της δεν έχουν επηρεάσει καθόλου την αγάπη της για αυτούς.\nΣήμερα η 16χρονη Ireland ζει ανάμεσα στη μητέρα της και τον πατέρα της Baldwin , ο οποίος μετά από χρόνια του αλκοολισμού έχει επιστρέψει καθαρός ,εργάζεται ξανά και είναι παντρεμένος με μία 28-χρονη δασκάλα γιόγκα.\nΌταν είναι ελεύθερη από τη μελέτη της παρακολουθεί την δουλειά τους, και κάθε φορά που την βλέπουν οι παραγωγοί του Hollywood, σ��γκινούνται και της λένε ότι από την εποχή των 9 ½ εβδομάδων έχουν να δουν μία τόσο αισθησιακή ξανθιά.


ΕΞΑΙΡΕΤΗ ΠΟΛΙΤΙΚΗ ΑΝΑΓΝΩΣΗ ΤΟΥ Γ.Γ. ΤΗΣ ΧΡΥΣΗΣ ΑΥΓΗΣ Ν.Γ. ΜΙΧΑΛΟΛΙΑΚΟΥ – ΕΙΡΗΝΙΚΑ\nΕΞΑΙΡΕΤΗ ΠΟΛΙΤΙΚΗ ΑΝΑΓΝΩΣΗ ΤΟΥ Γ.Γ. ΤΗΣ ΧΡΥΣΗΣ ΑΥΓΗΣ Ν.Γ. ΜΙΧΑΛΟΛΙΑΚΟΥ\nPublished on 9 August 2015 by eirhnika2\nΘολό το πολιτικό τοπίο: Άνοδο της Χρυσής Αυγής φοβούνται άπαντες! – Άρθρο του Ν.Γ. Μιχαλολιάκου\nΤο εάν θα καταλήξει η εσωκομματική διαμάχη στην δημιουργία ενός άλλου κόμματος είναι αμφίβολο. Οι αριστεριστές και οι συνεπείς κομμουνιστές, εάν θέλετε, οι οποίοι αντιδρούν στο νέο μνημόνιο ασφαλώς και έχουν τα δίκαιά τους. Τόσες δεκαετίες μαρξιστικής απεραντολογίας και επαναστατικής γυμναστικής, της οποίας οι παρυφές άγγιζαν ακόμη και την τρομοκρατία, φαίνεται να πηγαίνουν χαμένες… Από την άλλη πλευρά, ο πρωθυπουργός γνωρίζει πολύ καλά ότι τα ποσοστά του κόμματός τους, τα οποία αγγίζουν σχεδόν το 40% δεν έχουν την οποιαδήποτε σχέση με την ιδεολογία του ΣΥΡΙΖΑ του 4%. Το μόνο που θα επιτύχει πολιτικά εάν προσχωρήσει στις απόψεις Λαφαζάνη είναι να επιστρέψει τον ΣΥΡΙΖΑ στο 4%.\nΗ εσωκομματική αντιπολίτευση με πρωτοβουλία του άτυπου ηγέτη της Λαφαζάνη έκανε μία εξαιρετικά έξυπνη πολιτική κίνηση, να προτείνει άνοιγμα στο ΚΚΕ. Όμως, το ΚΚΕ χάνει μία ακόμη ευκαιρία να ανοιχθεί στο σύγχρονο κόσμο και παραμένει αγκυλωμένο σε ένα αδιέξοδο, το οποίο θα το οδηγήσει στην οριστική απολίθωσή του, καθιστώντας το μουσειακό είδος!\nΗ έντονη εσωκομματική διαμάχη στον ΣΥΡΙΖΑ θα μπορούσε να είναι μία ευκαιρία για την αξιωματική αντιπολίτευση, την Ν.Δ., καθώς και τα άλλα κόμματα που στηρίζουν το μνημόνιο δηλαδή το ΠΑΣΟΚ και το ΠΟΤΑΜΙ. Αυτοί όμως, όχι μόνον δεν εκμεταλλεύονται την ευκαιρία, αλλά αντίθετα στηρίζουν με την ψήφο τους τις επιλογές Τσίπρα, όντας δεσμευμένοι στην πολιτική του μνημονίου. Κατέχονται δεν από την περισσή υποκρισία, την ίδια στιγμή που υπερψηφίζουν τα εξοντωτικά μέτρα της κυβερνήσεως Τσίπρα, να λένε στα τηλεπαράθυρα ότι αυτοί μόνο την συμφωνία θέλουν και το μνημόνιο και τα μέτρα είναι λογαριασμός του ΣΥΡΙΖΑ! Αστείες δικαιολογίες, οι οποίες ασφαλώς και δεν ευρίσκουν ανταπόκριση στον Λαό, πόσο μάλλον που δεν αργεί να έλθει η ώρα του λογαριασμού του νέου μνημονίου. Του νέου μνημονίου, το οποίο είναι και αυτό προορισμένο να αποτύχει, όντας από την ίδια την φύση και την δομή του αντίθετο προς την ανάπτυξη μιας οικονομίας.\nΣαν συμπέρασμα από τα παραπάνω προκύπτει αβίαστα ότι η μόνη πολιτική δύναμη, η οποία πρόκειται να ωφεληθεί από τις εξελίξεις στο μέλλον, δεν είναι άλλη από την Χρυσή Αυγή. Δεν το λέμε άλλωστε μόνον εμείς. Το έχουν γράψει και το έχουν πει πλήθος πολιτικών αναλυτών τόσο στην Ελλάδα όσο και στο εξωτερικό, επισημαίνοντας τον… “κίνδυνο” ανόδου της ΧΡΥΣΗΣ ΑΥΓΗΣ!\nΗ ΧΡΥΣΗ ΑΥΓΗ όμως πρέπει να κάνει πολλά για να καρπωθεί την ευνοϊκή γι’ αυτήν συγκυρία. Δεν αρκεί η Ιδεολογία και η Πίστη, που ήταν πάντοτε για λίγους, αλλά χρειάζονται πολιτικές προτάσεις ρεαλιστικές για την επίλυση των σοβαρών προβλημάτων του λαού μας. Προς αυτή την κατεύθυνση πρέπει να κατευθυνθεί και να πορευτεί τον καιρό αυτό ο αγώνας μας.\nΔιαβάστε περισσότερα: http://www.xryshaygh.com/enimerosi/view/tholo-to-politiko-topio-anodo-ths-chrushs-aughs-fobountai-apantes-arthro-to#ixzz3iKx4Isof\nPrevious ΓΡΑΜΜΑ ΑΠΟ ΤΗΝ ΕΛΛΑΔΑ ΜΟΥ\nNext ΤΟ’ ΝΑ ΧΕΡΙ ΝΙΒΕΙ Τ’ ΑΛΛΟ… ΒΟΛΕΥΟΝΤΑΙ ΜΕΤΑΞΥ ΤΟΥΣ ΟΙ ΠΟΛΙΤΙΚΑΝΤΗΔΕΣ!


Ο "Φονέας"... έπεσε στο "Ελ Πάσο"! - Sportdog.gr - Αθλητικά Νέα | Ειδήσεις | Sport\n24/01/13 - 20:07\nΟ "Φονέας"... έπεσε στο "Ελ Πάσο"!\nΟ ΠΑΣ Γιάννινα νίκησε στο "Ελ Πάσο" της Καλλιθέας τον Φωστήρα με 3-2 και σφράφισε το εισιτήριο για τους "8" του Κυπέλλου!\nΤο ματς ξεκίνησε ιδανικά για τον Φωστήρα, καθώς ήταν εκείνος που άνοιξε το σκορ από το 4' με το σουτ του Μπούμπα, ύστερα από εκτέλεση φάουλ κα φάση διαρκείας με αρκετά λάθη από την άμυνα των φιλοξενούμενων.\nΩστόσο μόλις τέσσερα λεπτά αργότερα (8'), ο ΠΑΣ έφτασε στην ισοφάριση. Μετά από εκτέλεση φάουλ, ο Τζημόπουλος πέρασε απευθείας με κεφαλιά στον Γιάκο και εκείνος με γυριστό σουτ από κοντά και πλάγια έστειλε τη μπάλα στα δίχτυα, κρίνοντας ουσιαστικά το παιχνίδι.\nΣτη συνέχεια η ομάδα που είχε την κατοχή και τον έλεγχο του ρυθμού ήταν ο Φωστήρας, ο οποίος δεν πτοήθηκε και έβγαινε μπροστά για ένα γρήγορο γκολ το οποίο θα του έδινε και πάλι το προβάδισμα.\nΩστόσο οι γηπεδούχοι δεν απείλησαν ιδιαίτερα για να φτάσουμε στο 34'. Τότε ο Λίλα με ένα σουτ-«φωτοβολίδα» αρκετά μέτρα έξω από την περιοχή «σκότωσε» τον Μπότο, στέλνοντας την μπάλα στο δεξί «παραθυράκι» της εστίας του για το 1-2 υπέρ του ΠΑΣ.\nΤα πάντα όσον αφορά την υπόθεση πρόκριση είχαν ουσιαστικά κριθεί, παρότι απέμεναν 45 ολόκληρα λεπτά για το τέλος της αναμέτρησης. Μάλιστα ο ΠΑΣ πέτυχε και τρίτο τέρμα. Ο Βίλα εκμεταλλεύθηκε κάκιστο γύρισμα (σ.σ. μάλιστα η μπάλα κόλλησε στην λάσπη) του Παραρά στον Μπότο, με τον Βίλα να επωφελείται και να νικά τον τερματοφύλακα των γηπεδούχων για το 1-3!\nΣτη συνέχεια, τόσο ο Φωστήρας όσο και ο ΠΑΣ συνέχισαν να παίζουν με μεγάλη διάθεση και να χάνουν πολλές ευκαιρίες εκατέρωθεν. Στο 89' ο Βλάχος κατάφερε να μειώσει με κοντινό πλασέ σε 2-3, ενώ στο 72' ο Φωστήρας είχε αγγίξει και πάλι το γκολ, αφού μια εξαιρετική εκτέλεση φάουλ του Δωροβίνη κατέληξε στο δοκάρι.\nΦΩΣΤΗΡΑΣ (Κ. Ψυρρόπουλος): Μπότος, Κόπελας, Πεταυράκης, Παραράς, Τσώνης, Μπούμπας (65' Τασουλης), Τσαγκαράκης, Βαβάτσικος (55' Βλάχος), Στάμος, Δωροβίνης, Κάμπας (56' Κετσετζόγλου).\nΠΑΣ ΓΙΑΝΝΙΝΑ (Γ. Χριστόπουλος): Ταμπάσης (20'λ.τ. Φεγκρούς), Λίλα (64' Αυγενίκου), Κειτά, Μπέριος, Ρουμπουλάκου, Τζημόπουλος, Βίλα, Γιάκος, Νικλητσιώτης, Ντε Βινσέντι (71' Οικονόμου), Ντάσιος.


O Πατήρ Αντώνιος Παπανικολάου υπηρέτησε ως εφημέριος στον Άγιο Γεώργιο Ακαδημίας Πλάτωνος, στον Κολωνό. Ξεκίνησε την ιερατική του δράση το 1998 σε μια από τις πιο υποβαθμισμένες τότε περιοχές, στον Κολωνό στην Αθήνα.\nΠατήρ Αντώνιος: «Η αγάπη είναι μεταδοτική. Αρκεί κάποιος να κάνει την αρχή. Μετά θα βρει το δρόμο της.»\nΗ πίστη σε μία ανώτερη δύναμη είναι μία αστείρευτη πηγή ενέργειας, ένα δώρο που προσωπικά δε μου έχει δοθεί. Η χριστιανική διδασκαλία είναι όμως ένα τελείως διαφορετικό πράγμα. Υπάρχει ένας άνθρωπος που με έκανε να αναθεωρήσω για πολλά, ένας σύγχρονος άγιος, στα δικά μου μάτια.\nΔεσπότες που μιλάνε για τον εαυτό τους στο τρίτο πρόσωπο και απαιτούν προτεραιότητα στις συνάξεις αντί να δώσουν πρώτοι το παράδειγμα σεμνότητας και ταπεινοφροσύνης. Oδηγοί μίας ομάδας πιστών και ηγέτες μίας θεοφοβούμενης κοινωνίας που διαχωρίζουν τους εαυτούς τους από τους υπόλοιπους. Aκόλουθοι όλοι μίας θρησκείας που ο πρωτομάστοράς της έπλυνε τα πόδια των μαθητών του και κύρηξε την ισότητα.\nΠατήρ Αντώνιος: Πως πήρε την απόφαση για να δράσει ως Ιερέας\nΠατήρ Αντώνιος: Ο χριστιανισμός δεν “ξεδιαλέγει” ψυχές\nΗ πρώτη μου γνωριμία με τον Πατήρ Αντώνιο\nΠατήρ Αντώνιος: Ένας άνθρωπος της εκκλησίας που δε φοβήθηκε να πολεμήσει τις προκαταλήψεις\nΈνας άνθρωπος της εκκλησίας που δε φοβήθηκε να αποτινάξει τα ταμπού, να σηκώσει τα ράσα του και να παίξει μπάσκετ με τα «αλήτικα» παιδιά της γειτονιάς, τα οποία πριν από 10 λεπτά ίσως να πουλούσαν ναρκωτικά, παιδιά που όλοι απέφευγαν και έβλεπαν ως πρόβλημα, ως καμμένα χαρτιά. Και δεν δίστασε να τα κοιτάξει στα μάτια και να τους μιλήσει με ευθύτητα και συμπόνια. Όχι με λύπηση, αλλά με αγάπη και κατανόηση. Γιατί αυτός που αγαπάει δε λυπάται, λέει ο ίδιος. Μονάχα συμπονά. Και έτσι τα κέρδισε.\nΠατήρ Αντώνιος: Πως ξεκίνησε να βοηθάει τα παιδιά και φτάσαμε στην Κιβωτό του Κόσμου\nΠατήρ Αντώνιος: Τι σημαίνει Θεός\nΠατήρ Αντώνιος: Τα πάντα καθορίζονται από τις πράξεις μας


comicoupoli: Ο θάνατος του Γούλβεριν\nΤο καινούργιο και άκρως εντυπωσιακό σε πλοκή και δράση graphic novel της Marvel Comics.\nΟ θάνατος δεν είναι κάτι άγνωστο για τον Λόγκαν. Έχει δει φίλους, συμπολεμιστές και ερωμένες να πεθαίνουν. Τώρα, χωρίς την ικανότητα αυτοΐασής του, θα βρεθεί ο ίδιος απέναντι στο θάνατο. Κάποιος τον έχει επικηρύξει και η τεράστια αμοιβή έχει στείλει μία ορδή από εχθρούς και δολοφόνους στα ίχνη του. Το κυνηγητό έχει ξεκινήσει, αλλά ποιος τον επικήρυξε; Ο Μαχαιροδόντης; Η Οχιά; Ή κάποιος πιο επικίνδυνος;\nΌταν ο Λόγκαν ανακαλύπτει πως ο μυστηριώδης αντίπαλος τον θέλει ζωντανό, περνάει στην αντεπίθεση. Το θήραμα γίνεται για μία ακόμα φορά ο κυνηγός, καθώς ο Λόγκαν έχει πάρει την απόφαση να πεθάνει όπως ακριβώς έζησε: πολεμώντας.\nΗμερ/νία έκδοσης: 20/2/2017\nΤίτλος πρωτοτύπου: Death of Wolverine\nΣυντελεστές: McNiven Steve (Εικονογράφηση)\nΔιαστάσεις βιβλίου: 17x26 cm\nΟμαδική έκθεση κόμικ "Όπου και να ταξιδέψω η Ελλάδ...\nΟ Φεβρουάριος και οι έντεκα μήνες - Αρκάς\nJames Bond 007: Επιχείρηση Vargr - Τεύχος 5ο\nΣέρλοκ Χολμς: Ο δαίμονας του Λίβερπουλ - Τεύχος 5ο...\nΔράκουλας - Τεύχος 5ο\nWolverine - Όπλο Χ


Νέα Υλικά: Μεταλλικά υφάσματα για αρχιτεκτονικές και διακοσμητικές εφαρμογές. - decobook.gr\nΝέα Υλικά: Μεταλλικά υφάσματα για αρχιτεκτονικές και διακοσμητικές εφαρμογές.\nΤο μεταλλικό ύφασμα για αρχιτεκτονικές και διακοσμητικές εφαρμογές ή όπως ονομάζεται το «αρχιτεκτονικό μεταλλικό ύφασμα» είναι ένα δυναμικό υλικό που μπορεί να χρησιμοποιηθεί τόσο σε εσωτερικούς όσο και σε εξωτερικούς χώρους. Στους εξωτερικούς χώρους, το μεταλλικό ύφασμα εφαρμόζεται σε προσόψεις και κάγκελα προσφέροντας στο κτίριο εκτός από μοντέρνα εμφάνιση και έξυπνες λύσεις σκίασης. Τα μεταλλικά υφάσματα μπορούν να ενσωματωθούν άριστα στη δομή του κτιρίου, με διάφορες λύσεις στερέωσης, δημιουργώντας έτσι ένα υψηλής ποιότητας, προστατευτικό κέλυφος.\nΣτους εσωτερικούς χώρους, το μεταλλικό ύφασμα μπορεί να χρησιμοποιηθεί για τη δημιουργία εσωτερικών χωρισμάτων, ως επένδυση τοίχων και άλλων αρχιτεκτονικών στοιχείων, ακόμη και στην κατασκευή ειδικών επίπλων. Σημαντικό χαρακτηριστικό είναι ότι τα μεταλλικά πλέγματα είναι εύκαμπτα και έτσι μπορούν να καλύψουν οποιαδήποτε επιφάνεια, ακόμη και καμπύλες μορφές. Τα πλέγματα, μπορούν επίσης να αναρτηθούν από οροφές.\nΤα μεταλλικά υφάσματα για διακοσμητικές και αρχιτεκτονικές λύσεις έχουν χρησιμοποιηθεί σε έργα υψηλής ποιότητας σε όλον τον κόσμο, όπως σε πολυτελή ξενοδοχεία, μουσεία, γραφεία, εστιατόρια, δημόσια και εμπορικά κτίρια. Το αρχιτεκτονικό μεταλλικό ύφασμα αποτελεί ένα σύγχρονο υλικό με μεγάλη ανθεκτικότητα και μικρές απαιτήσεις συντήρησης. Η τοποθέτηση γίνεται είτε οριζόντια είτε κατακόρυφα. Ως προϊόντα κυκλοφορούν στη μορφή του πάνελ ή στη μορφή της κουρτίνας. Επίσης, υπάρχουν διαφορετικές πυκνότητες πλέξης, ανάλογα με το αποτέλεσμα που θέλουμε να πετύχουμε.\nΠέρα από το εντυπωσιακό οπτικό αποτέλεσμα, τα μεταλλικά πλέγματα έχουν και λειτουργικά πλεονεκτήματα. Για παράδειγμα, σε κτιριακές κατασκευές που απαιτείται η τοποθέτηση μιας εξωτερικής πρόσοψής και ταυτόχρονα πρέπει να επιτρέπεται ο συνεχής φυσικός αερισμός του χώρου - όπως συμβαίνει για παράδειγμα σε πολυώροφους χώρους στάθμευσης ή σε εξωτερικούς χώρους άθλησης - η χρήση τέτοιων μεταλλικών πλεγμάτων αποτελεί μια εξαιρετική επιλογή.\nΦωτογραφίες: GKD Metal Fabrics


ΚΑΤΑΛΥΜΑ ΝΕΩΝ ΠΟΙΗΤΩΝ ΤΗΣ ΘΕΣΣΑΛΟΝΙΚΗΣ 1980-1989 / ΣΥΛΛΟΓΙΚΟ\nΚωδ. Πολιτείας: 2860-0058\nΤο "κατάλυμα" είναι η δοκιμασία μου με τα ποιήματα των νέων ποιητών πού τύπωσαν το πρώτο τους βιβλίο στη Θεσσαλονίκη (πόλη όπου ζω και μπορώ να γνωρίζω καλύτερα), τη δεκαετία 1980-1989. Σ' αυτά τα χρόνια άρχισα να ψάχνω τους "συνομηλίκους" μου από τα βιβλία τους, προσπαθώντας έτσι να τους γνωρίσω και ν' ανοίξω έναν μυστικό διάλογο με τον καθένα ξεχωριστά, μέσα απ' τα ποιήματά μας. Δε μετάνιωσα· με τον καιρό αντίθετα -και παρ' ό,τι μαζεύονταν στα χέρια μου βιβλία με ποιήματα φλύαρα που μαρτυράνε ανθρώπους ατημέλητους- δεν έλειψαν δε περιπτώσεις που με συγκίνησαν τόσο με τους στίχους όσο και με τους στόχους των ποιημάτων τους.\nΑπ' τη μια λοιπόν κατέγραφα, ανεξάρτητα απ' τις διαθέσεις μου, την κάθε περίπτωση, και απ' την άλλη ξεχώριζα τα ποιήματα που μου μιλούσαν στην καρδιά μαζί με τους συγγραφείς τους. Εξάλλου όλοι το ίδιο κάνουν σ' αυτή την ιστορία της ανάγνωσης -ξεχωρίζουν τα γραφτά που τους αγγίζουν- κι ας μη θέλουν πολλές φορές να το παραδεχτούν.\n"Αν ένα ποίημα δεν είναι σε θέση να μου ταράξει την ησυχία να μου μιλήσει έτσι που να νιώσω τον ποιητή του -κι όχι μόνο να τον καταλάβω-, τότε σε τί να ελπίζω απ' την ποίηση, τί να ποντάρω στους ποιητές; Θέλω το ποίημα να το νιώθω καλά πυρωμένο να καρφώνεται πάνω μου, όπως το πέταλο στην οπλή του αλόγου" να μη το ξεχνώ μετά την πρώτη επαφή. Για μένα αυτό σημαίνει ότι το καμίνι του ποιητή είναι αναμμένο και ότι ο ίδιος δουλεύει με μαστοριά το ποίημά του.\nΣιγά σιγά, λοιπόν, τα ποιήματα που διάλεγα απ' τον καθένα, μ' αυτή την διάθεση που σημείωσα προηγουμένως, έβρισκαν τη θέση τους μέσα μου, και αρμόζοντας το ένα δίπλα στ' άλλο, άρχισε να παίρνει μορφή και σχήμα αυτό το κατάλυμα.\nΜε αποστροφή στάθηκα μόνο σ' αυτούς που ένιωσα να πιστεύουν στη γοητεία τους και σουβάντιζαν τα ποιήματά τους με λέξεις που τους βόλευαν και με εικόνες που κολάκευαν το πρόσωπό τους. Αυτή η υποκριτική τους στάση δε με βοήθησε, αντίθετα με έκανε καχύποπτο -και κουμπώθηκα μαζί τους. Ίσως το πιο σημαντικό που αποδείχτηκε μέσα απ' αυτή την μυστική συνομιλία, είναι ότι πέρα απ' την έμπνευση, τη φαντασία και τον αρχιτεκτονικό σχεδιασμό, για να σταθεί ένα ποίημα χρειάζεται απαραίτητα και καλή στατική μελέτη.\nΣτη συνέχεια, μέσα απ' την ανάγκη μου για φιλοξενία και συγκατοίκηση μαζί τους, άρχισα να μορφώνω την συμπεριφορά μου. Και προσπαθώντας να φανώ διακριτικός, χωρίς να σταματήσω να είμαι ειλικρινής με τα ποιήματά τους, δε θέλησα να ταράξω αυτό το σχήμα που είχε αρχίσει να αρθρώνεται μέσα μου, αλλάζοντας τη θέση του κάθε ποιητή ανάλογα με το πρώτο γράμμα του επιθέτου ή το έτος γεννήσεώς του. Αυτό το συνηθίζουν οι πιο πολλοί -που μοιάζει να μη νιώθουν- έτσι που καταντούν εγκυκλοπαίδεια την σχέση τους με τα ποιήματα των άλλων, στο όνομα μιας παραδεχτής (απαράδεχτης όμως πολλές φορές για την ποίηση) ταξινόμησης.\nΠεριόρισα μόνο σε τρία τον αριθμό των ποιημάτων που επέλεξα απ' τον κάθε ποιητή. Γιατί αλλιώς θα κινδύνευα να υποκύψω περισσότερο σ' αυτούς που τα ποιήματά τους με συγκινούσαν πιο πολύ, πέρα απ' την ποιότητά τους. Προσπάθησα, έκανα πειθαρχία στις αδυναμίες μου γιατί διαφορετικά, φοβάμαι, θα χανόταν κάθε ισορροπία ανάμεσά μας. Δεν είναι λίγα τρία ποιήματα για να νιώσει κανείς περί τίνος πρόκειται, όταν μάλιστα οι περισσότεροι απ' αυτούς τους ποιητές δεν έχουν τυπώσει ακόμα πάνω από σαράντα ποιήματα.\nΆφησα λοιπόν τον ένα ποιητή δίπλα στον άλλον, έτσι που τα ποιήματά τους όχι μόνο να μην νιώθουν άβολα, αλλά και να ταιριάζουν μεταξύ τους σ' αυτή την γειτονία. [...] (Από την παρουσίαση της έκδοσης)\n-Χ. Δ. Καλαϊτζής\nΗ Ιστορία μιας ακρίδας\nΧρόνος Α', XXI\n[Μη τους αγγίζετε αυτούς τους αγγέλους]\n[Πήρε την παρτιτούρα κι έκοψε μία-μία]\n[Όταν απλώνεται η σιωπή]\n[Πολυάσχολος καθώς ήταν]\n[Τον κατηγορούν πώς φυλακίζει πουλιά]\nΠώς δεν κατόρθωσα να δραπετεύσω\n-Γ. Λ. Οικονόμου\n[Απ' τα χρώματα]\n[Ένα πρωί θα σηκωθώ]\nΜε την μανία του ταπεινωμένου\n-Βασίλης Μ. Νικολαΐδης\nΜαζί στη μοτοσυκλέτα\nΈχω μια μπάσταρδη καρδιά\nΣτο χωριό πριν το γλέντι\nΒΙΟΓΡΑΦΙΚΑ ΣΗΜΕΙΩΜΑΤΑ, ΕΡΓΟΓΡΑΦΙΑ\nΒΙΒΛΙΟΓΡΑΦΙΑ ΤΩΝ ΝΕΩΝ ΠΟΙΗΤΩΝ ΤΗΣ ΘΕΣΣΑΛΟΝΙΚΗΣ 1980-1989\nΠΟΙΗΤΕΣ ΚΑΙ ΠΟΙΗΤΙΚΕΣ ΣΥΛΛΟΓΕΣ, 1980-1989. Κατάλογος\nΣειρά ΜΠΙΛΙΕΤΟ 2\nΠρόλογος ΔΗΜΗΤΡΑΚΟΣ ΒΑΣΙΛΗΣ\nΚωδικός Πολιτείας 2860-0058\nεξαιρετικη δουλειά και η μοναδική στο είδος της,για τους ποιητές της πόλης μου 1980-1990.αξιζει τον κοπο να διαβαστει σαν μιά ελάχιστη κατάθεση ψυχης ολων των συντελεστων της εκδοσης αυτης.


ΣΥΡΙΖΑ: Εκεί που σταματά η λογική! | Parakato.gr\nΕίσαστε εδώ: » ΑΡΧΙΚΗ » ΑΠΟΨΕΙΣ » ΣΥΡΙΖΑ: Εκεί που σταματά η λογική!\nΗ πρώτη εταιρεία που εργάστηκα ως διευθυντικό στέλεχος ήταν για μένα μεγάλο σχολείο. Ο δικτατορικός ιδιοκτήτης –πρώην μαοικός-πρώην φίλος μου– δούλευε 18 ώρες τη μέρα, αποφάσιζε τάχιστα, ήταν ισχυρογνώμων και έβαζε πάνω απ’ όλα το συμφέρον του. Δεν υποχωρούσε ποτέ και δεν δίσταζε να στήνει παγίδες στους «αντιπάλους», ακόμα κι αν οι παγίδες αυτές βρίσκονταν στις παρυφές της ανηθικότητας.\nΤην πρώτη φορά που ανέλαβα να χειριστώ μια πολύ σοβαρή επένδυση αντελήφθην ότι το σχέδιο μας ήταν νόμιμο μεν, «πονηρό» δε. Εξέφρασα λοιπόν ευθαρσώς τις αμφιβολίες μου, ενώ δειλά ψέλλισα την απροθυμία μου να χειριστώ το ζήτημα με τον απαιτούμενο τρόπο. Τότε, με αυστηρότατο ύφος, ο σκληρός εργοδότης μού είπε το εξής:\n«Τώρα εσύ με ποιους είσαι; Μ’ εμάς ή με τους άλλους;”».\nΗ κατακλείδα αυτή φράση, που τριβελίζει το μυαλό μου χρόνια τώρα, είναι ένα από τα μεγαλύτερα και συντομότερα μαθήματα που έχω λάβει, κυρίως όταν εφαρμόζεται στην πολιτική ή όταν λαμβάνεται υπόψιν από εκείνους που χειρίζονται εθνικά θέματα.\nΜε γνώμονα αυτήν τη φράση παρατηρώ την τραγική πορεία της «ερμαφρόδιτης» κυβέρνησης ΣΥΡΙΖΑ-ΑΝΕΛ, παραμένοντας εξοργισμένος από την αδήριτη ανάγκη του Τσίπρα και των συντρόφων του να παίρνουν πάντα το μέρος των… άλλων και να μη χάνουν ευκαιρία να εκφράσουν ένα πνεύμα εθνικής αντιλογίας.\nΠοια είναι η επίσημη θέση της Ελλάδος για τη γενοκτονία των Ποντίων; Ο Φίλης θα την ελέγξει και μετά θα πάρει την αντίθετη. «Δεν ήταν γενοκτονία», θα αποφανθεί ο… «επιτυχημένος» υπουργός.\nΚάνουν καλό στη χώρα οι χιλιάδες παράνομα εισερχόμενοι πρόσφυγες και μετανάστες; Ναι θα πει η Τασία Χριστοδουλοπούλου, αφού διευκρινίσει ότι δεν ενοχλούν κανένα με το να λιάζονται στην Ομόνοια…\nΧρειαζόμαστε άμεσα νέες επενδύσεις; Ναι θα πει σύσσωμη η χώρα! Ο Δρίτσας θα κάνει ότι περνά από το χέρι του όμως για να χαλάσει τη συμφωνία με την Cosco.\nΑν κάποιοι μπορούν να πληρώνουν για να πηγαίνουν τα παιδιά τους σε ιδιωτικά σχολεία (αποσυμφορίζοντας ταυτόχρονα τα δημόσια), δικαιούνται –αφού πληρώνουν– να έχουν πρόσβαση σε περισσότερες εκπαιδευτικές επιλογές ή δραστηριότητες; Είναι αυτό προς το συμφέρον της χώρας και της Παιδείας εν γένει; Ναι βροντοφωνάζει η κοινή λογική! «Όχι λοιπόν», σκούζει ο Φίλης στη Βουλή που θέλει να ισοπεδώσει τα πάντα προς τα κάτω και που αδυνατεί να κατανοήσει ότι όλοι είναι ίσοι στο μηδενικό υψόμετρο. Από ‘κει και πάνω όμως βρίσκεται η πνευματική ομορφιά και η πνευματική καλλιέργεια...\nΕίναι προς το συμφέρον της χώρας να υποστηρίζουμε τρομοκράτες και να αποφυλακίζουμε εγκληματίες; Προφανώς όχι! Κι όμως, τα περισσότερα στελέχη του ΣΥΡΙΖΑ θα διαφωνήσουν κι εδώ με την κοινή λογική!\nΌλα αυτά αποδεικνύουν ότι αυτή η περιθωριακή κυβερνητική παρέα –κατάλοιπα της ΑΚΟΑ και του Β’ κατηγορίας ΠΑΣΟΚ– έχουν μια διεστραμμένη και εθνικά επικίνδυνη εντύπωση για το τι είναι καλό για την Ελλάδα και τι όχι. Για το ποιοι είμαστε εμείς και για το ποιοι είναι οι άλλοι!\n«Εμείς» είμαστε οι Έλληνες, αγαπητοί! Όλοι οι Έλληνες!\nΟι «άλλοι» είναι οι υπόλοιποι!\nΕσείς δυστυχώς ενεργείτε με εθνικά επιζήμιο τρόπο, γιατί νομίζετε ότι «εμείς» σημαίνει κομματικά στελέχη (του 3%) και ότι οι «άλλοι» είναι οι υπόλοιποι Έλληνες!\nΜπορεί όντως η κομματική νομενκλατούρα του ΣΥΡΙΖΑ να υποστηρίζει τρομοκράτες, να ονειρεύεται ανοικτά σύνορα και να συμφωνεί με τη θέση των Σκοπίων στο Μακεδονικό. Μπορεί να φαντασιώνεται επιστροφή στη δραχμή και κρατικοποίηση όλων των εταιρειών. Μπορεί επίσης να ζηλεύει –ακόμα– την επιτυχία του Τσάβεζ!\nΑυτοί λοιπόν οι τύποι, σημειώστε το, δεν είναι μ’ εμάς! Είναι με κάποιους άλλους, που αγαλιάζουν στη σκέψη ότι η Ελλάς μπορεί να γίνει Βενεζουέλα.\nΜε αυτά τα βαρίδια δεν μπορούμε να πάμε μπροστά. Η χώρα χρειάζεται γενναίες αλλαγές και πρωτοποριακές ιδέες. Η Ελλάς δεν θα πάει μπροστά με τους αιώνιους φοιτητές. Δεν μπορεί να προοδεύσει όταν η κυβέρνηση αγκαλιάζει –ή αποτελείται– αυτούς που πήραν πτυχίο σε δέκα χρόνια και που διώχνει αυτούς που πήραν διδακτορικό σε δύο. Σίγουρα όμως θα καταρρεύσει όσο διοικείται από μια ομάδα δογματικών με τόσο ισχυρά κόμπλεξ που τους εμποδίζουν ακόμα και τώρα να φορέσουν μια γραβάτα!\n* Ο κ. Πάτροκλος Κουδούνης είναι οικονομολόγος - πολιτικός επιστήμων\n0 Σχόλια για την ανάρτηση: "ΣΥΡΙΖΑ: Εκεί που σταματά η λογική!"


Ανεξάρτητη οπαδική ιστοσελίδα του ΠΑΟΚ Αθηνών - Άνοιξε ο Πανελλήνιος Σ.Φ. ΠΑΟΚ Αθηνών\nΔημοσιεύθηκε : 20 Φεβρουαρίου 2003\nΠανελλήνιος σύνδεσμος φίλων Π.Α.Ο.Κ. Αθηνών ...........\nΟ Πανελλήνιος σύνδεσμος Φίλων Π.Α.Ο.Κ. Αθηνών που έμεινε 13 μήνες χωρίς στέγη, στις 19/2/2003 άνοιξε το νέα του γραφεία. Έτσι στο ντέρμπυ Ολυμπιακός - Π.Α.Ο.Κ. οι οπαδοί του Π.Α.Ο.Κ. από την Αθήνα πήγαν οργανωμένα (οι πιο πολλοί τουλάχιστον) στο γήπεδο και έτσι έφυγαν. Δεν υπήρξε η παραμικρή φασαρία και στο πήγαινε προς το γήπεδο, αλλά και προς το έλα. Όλα κύλησαν ομαλά. Αυτό είναι ένα αποτέλεσμα οργανωμένων οπαδών που είχε λείψει 13 μήνες από την Αθήνα. Θυμηθείτε τον αγώνα με τον Ολυμπιακό (3-2) πέρσι που χωρίς σύνδεσμο στην Πλ. Αττικής είχαμε το ατύχημα με το Φάνη.\nΠληροφορίες στο τηλέφωνο: 697 6870968 (Πανελλήνιος Σύνδεσμος Φίλων Π.Α.Ο.Κ. Αθηνών) <--- (πλέον δεν ισχύει το τηλέφωνο αυτό)\nΣτην Αθήνα ανέκαθεν υπήρχε πολύς κόσμος του Π.Α.Ο.Κ. . όλος αυτός ο κόσμος του Π.Α.Ο.Κ. ήξερε τον Πανελλήνιο σύνδεσμο φίλων ΠΑΟΚ Αθηνών και είχε πολλά ενεργά μέλη. Ο Πανελλήνιος ιδρύθηκε το 1974 και ήταν ο 1ος σύνδεσμος του Π.Α.Ο.Κ. στην Αθήνα. Η πρώτη του στέγη ήταν στην Αγ.Κωνσταντίνου στην Ομόνοια ενώ η μεγάλη οικεία ήταν στη βερατζέρου 50. Θα σας γράψω ένα άρθρο με όλες τις στέγες του Πανελληνίου. Μέχρι τώρα έχουν περάσει πάνω από 9.000 μέλη. Τα μέλη του Πανελληνίου ήταν από όλη την Ελλάδα και όχι μόνο από την Αθήνα. Τον Ιανουάριο του 2002, με αφορμή κάποια επεισόδια που έγιναν κοντά στο σύνδεσμο την ημέρα του αγώνα με τον Ακράτητο, την επόμενη μέρα μας έδιωξαν από το σύνδεσμο που μας είχαν δώσει διορία να τον «αδειάσουμε» μέχρι το τέλος της χρονιάς του 2001, κάτι που δεν είχαμε κάνει μια και ανοίξαμε το σύνδεσμο ΚΑΙ τη μέρα με τον Ακράτητο που ήταν μήνας Ιανουάριος. Από τότε ο Πανελλήνιος σύνδεσμος Αθηνών δεν έχει στέγη. Παρ’όλα αυτά διοργανώνει εκδρομές στη Θεσσαλονίκη (Παναχαϊκή -ΠΑΟΚ: 3-3, ΠΑΟΚ-ΑΕΚ:3-2 , Π.Α.Ο.Κ. - Π.Α.Ο. :2-2 πέρσι, ΠΑΟΚ-ολυμπιακός φέτος κ.λ.π.) , έστω με λίγα άτομα που επικοινωνούν μεταξύ τους τηλεφωνικώς μια και αλλιώς δε γίνεται εφόσον δεν υπάρχει κτίριο. Όλοι εύχονται να βρει κτίριο αυτός ο σύνδεσμος που είναι ιστορικός, και όχι μόνο. Είναι ένας σύνδεσμος που όταν δεν υπήρχε πρόβλημα με τις μετακινήσεις του ΠΑΟΚ από τη Θεσσαλονίκη στην Αθήνα, έκανε και χρέη «ξενοδοχείου» προς τα άτομα που ερχόντουσαν από τη Θεσσαλονίκη. Τη δεκαετία του ’80 τα λεωφορεία του Π.Α.Ο.Κ. που ερχόντουσαν στην Αθήνα για τους αγώνες του ΠΑΟΚ, ερχόντουσαν από Παρασκευή συνήθως όπου «αλώνιζαν» στην Ομόνοια και τους γύρω χώρους (τότε ο Πανελλήνιος ήταν στη Βερανζέρου κάτω από την Ομόνοια) μέχρι την Κυριακή που έπαιζε ο ΠΑΟΚ. Το «σπίτι» τους ήταν ο Πανελλήνιος Σ.Φ. Π.Α.Ο.Κ. Αθηνών. Ανέκαθεν ο Πανελλήνιος ήταν ο «αγαπημένος» σύνδεσμος των οπαδών του ΠΑΟΚ της Θεσσαλονίκης, που πραγματικά στεναχωρέθηκαν όταν έμεινε από κτίριο και πολλοί από τους συνδέσμους του ΠΑΟΚ της Θεσσαλονίκης προσφέρθηκαν να βοηθήσουν χρηματικά. Το πρόβλημα στο να βρει στέγη ο Πανελλήνιος δεν είναι μόνο το «χρηματικά», άλλα και το να βρει κάποιον ιδιοκτήτη που να δεχτεί σύνδεσμο του ΠΑΟΚ. Από τις αρχές όμως προς τα μέσα της δεκαετίας του ’80 (1982, 1983, 1984-1985 ειδικά που πήραμε και το πρωτάθλημα τότε και οι εκδρομές του ΠΑΟΚ ήταν πολύς κόσμος) οι οπαδοί του ΠΑΟΚ έβγαλαν κακό άνομα στην Αθήνα. Ο Πανελλήνιος και στο παρελθόν έχει αναγκαστεί κάπου 6 φορές να αλλάξει κτίριο λόγω προβλημάτων, μια και φαινόταν πάντα σαν σύνδεσμος του Π.Α.Ο.Κ. και αποτελούσε στόχο για τους οπαδούς των άλλων ομάδων.\nΥ.Γ. Πλέον ο σύνδεσμος άνοιξε πάλι, και τώρα υπάρχει χώρος που μπορεί ο κόσμος του ΠΑΟΚ να φιλοξενείται, μια και για πάνω από ένα χρόνο φιλοξενούσα πολλά άτομα σπίτι μου που έρχονταν απο Θεσ/νίκη σε αγώνες του ΠΑΟΚ, και σίγουρα τώρα θα νιώθουμε όλοι πιο άνετα.


Φανατικοί του είδους αναμένουν με ανυπομονησία τους αγώνες\nΑγώνες 4×4, αγώνες ανάβασης, αγώνες επιτάχυνσης (dragster) και αρκετά ακόμη είδη αγώνων με αυτοκίνητα συγκεντρώνουν κάθε φορά το ενδιαφέρον του κοινού. Στην Κύπρο, οι φίλοι του αυτοκινήτου και της ταχύτητας φαίνεται να αγαπούν τους αγώνες dragster.\nΕίναι ενδεικτικό ότι το 2019 το αγωνιστικό ημερολόγιο της Κυπριακής Ομοσπονδίας Αυτοκινήτου συμπεριλαμβάνει τρεις αγώνες dragster, μετά και από σχετικό αίτημα του κυπριακού συνδέσμου αγώνων επιτάχυνσης CYDRA. Μάλιστα, ο εν λόγω σύλλογος διαθέτει και έναν εκπρόσωπο στην Κυπριακή Ομοσπονδία Αυτοκινήτου, με ό, τι αυτό μπορεί να σημαίνει για την προώθηση και την περαιτέρω προβολή των συγκεκριμένων αγώνων αυτοκινήτων.\nΤο dragster στην Κύπρο\nΜέχρι πρότινος δεν ήταν δυνατόν να βρεθεί χώρος με ασφάλεια για τη διεξαγωγή αγώνων επιτάχυνσης και οι χώροι στους οποίους διεξάγονταν παλαιότερα εκτιμήθηκε ότι δεν πληρούσαν τις προϋποθέσεις.\nΤο Dragster, με φανατικούς… πιστούς σε όλο τον κόσμο, αναφέρεται σε αγώνες επιτάχυνσης από στάση, σε μια ευθεία διαδρομή με μήκος τουλάχιστον 400 μέτρα. Εκτός από αυτοκίνητα, προσφέρεται και για μοτοσικλέτες, ενώ ανάλογοι αγώνες διοργανώνονται και για ποδήλατα. Διεθνώς, οι καλύτερες πίστες θεωρούνται η Santa Pod Raceway, στην Αγγλία, η Pomona Raceway στην Καλιφόρνια των ΗΠΑ, αλλά και η zMax Dragway στη Βόρεια Καρολίνα των ΗΠΑ. Το «σπορ» έχει βέβαια και τις υποκατηγορίες του καθώς και εκατομμύρια οπαδούς σε όλο τον κόσμο.\nΟι αγώνες dragster θεωρείται ότι ήρθαν στην ευρωπαϊκή ήπειρο από στρατεύματα του ΝΑΤΟ, κατά τη διάρκεια του Ψυχρού Πολέμου. Αγώνες επιτάχυνσης διεξάγονταν σε αεροπορικές βάσεις που βρίσκονταν στη Δυτική Γερμανία, κατά τη δεκαετία του ’60, αλλά και στην Αγγλία. Το 1966 άνοιξε η πρώτη μόνιμη πίστα αγώνων επιτάχυνσης, η Santa Pod Raceway, στην Αγγλία. Η Διεθνής Ομοσπονδία Αυτοκινήτου οργανώνει αγώνες dragster διαφόρων κατηγοριών, που αναμένονται πάντα με πολύ ενδιαφέρον. Ανάλογοι αγώνες διοργανώνονται με ποδήλατα, ενώ τελευταία έκαναν την εμφάνισή τους και αγώνες dragster με drones (τα λεγόμενα τετρακόπτερα), οι οποίοι μάλιστα κατέφτασαν και στην Κύπρο.